Folketing
1999-05-04

Men det er klart, og man havde nok også forventet, at de to partier ikke bakkede op bag det forslag, som ligger her. Men det, man så nok kan blive lidt skuffet over, er, at der ikke er en mere massiv opbakning til ønskerne, for det er jo, som jeg tidligere har nævnt under debatten, et alvorligt problem, og det bliver det ved med at være, så længe tallene er så høje for de fangeflugter, der finder sted, og så længe vi alle sammen gang på gang kan blive konfronteret med, at nu er den fange altså flygtet igen og igen og igen, og nu er den fange flygtet osv. osv. Det er en uholdbar situation, og vi kan kun håbe på, at der kan blive flertal for i hvert fald at gennemføre nogle stramninger efter den her debat.